钦定古今图书集成/明伦汇编/氏族典/第178卷 > 田礼
## 钦定古今图书集成/明伦汇编/氏族典/第178卷 > 田礼

按《清苑县志》：“礼字思敬，田蒿人。以荫补保定中卫指
挥佥事，历官都督府右都督。礼幼有大志，既长，以名
节自期，谋猷审固，御下有恩，帅阃推其练达老成，谙
晓兵政。同靖远伯王骥讨云南孟养生，擒其子思机
发，破其鬼哭等山寨。讨贵州苗贼，身先士卒，平之。后
苗贼复发，领兵追至香炉山寨，七战七捷，渠首献俘，
诸苗请降，抚绥尽道，所至无不德之。”